טל שניידר

טל שניידר (נולדה ב-12 באוגוסט 1971) היא עורכת דין, עיתונאית ובעבר בלוגרית ישראלית, בעלת הבלוג האישי "הפלוג" וכתבת פוליטית-מדינית בעיתון זמן ישראל. בין השנים 2004–2009 שימשה כשליחת "מעריב" בוושינגטון. שניידר נולדה כטל בית־אור ברמת השרון, שם גם גדלה. היא בתם של השופטת דרורה בית־אור ושל אלוף-משנה בני בית־אור, ולה שני אחים מנישואי הוריה ושלושה אחים למחצה מנישואיו השניים של אביה. בוגרת תיכון אלון ברמת השרון. שירתה כמדריכה ומפקדת פלוגה ביחידת מורן שאותה הקים אביה. למדה משפטים במסלול האקדמי המכללה למנהל שבראשון לציון, והוסמכה כעורכת דין ב-1998. עם סיום לימודיה החלה לעבוד כעורכת דין במשרד ליבליך-מוזר ושות' ולאחר מכן במשרדו של עו"ד דורון כהן ובמשרד יורם מושקט ושות', ועסקה בתחום התקשורת. ב-2001 סיימה לימודי תואר שני במדע המדינה ומשפטים באוניברסיטת תל אביב. לאחר מכן עברה לארצות הברית, שם עברה את מבחן לשכת עורכי הדין של מדינת ניו יורק, ולמדה עיתונאות באוניברסיטת ג'ורג'טאון וצילום עיתונאי בקורקורן קולג' שבוושינגטון. בין השנים 2004–2009 הייתה כתבת "מעריב" בוושינגטון. היא סיקרה את מערכות הבחירות לנשיאות ארצות הברית, את יחסי החוץ של ארצות הברית, ואת מערכת היחסים בין הבית הלבן, הקונגרס ומחלקת המדינה למדינת ישראל וארגונים יהודיים. לאחר שפוטרה מ"מעריב" בעקבות קיצוצים בשנת 2010, הקימה שניידר את הבלוג הפוליטי והעצמאי "הפלוג", בו היא עידכנה וכתבה פרשנויות אודות ההתפתחויות הפוליטיות והמפלגתיות, ועסקה בצדדים הטכנולוגיים של קמפיינים פוליטיים - תחום שנחשפה אליו כשסיקרה את הבחירות לנשיאות ארצות הברית בשנת 2008. שניידר גם הקימה קבוצת וואטסאפ בשם "החלוצות של הפלוג", בה היו חברים כ-100 איש, שעדכנו בנושאים פוליטיים וגם ראיינו פוליטיקאים. שניידר שידרה לעיתים באופן עצמאי מסיבות עיתונאים ואירועים פוליטיים באמצעות פייסבוק ויישומון "פריסקופ" של טוויטר. בשנת 2012 זכתה בפרס אגודת העיתונאים בתל אביב למצוינות בעיתונות הדיגיטלית. בשנים 2012 עד 2013 עבדה בשיתוף פעולה עם "הארץ", וידיעות שפורסמו ב"פלוג" התפרסמו גם באתר העיתון. בשנת 2014 הצטרף לפלוג העיתונאי אבישי עברי, שפרש באותה השנה. באוגוסט 2017 הצטרפה שניידר לעיתון "גלובס" ככתבת לעניינים מדיניים-פוליטיים. במסגרת תפקידה היא סיקרה את המשבר הפוליטי בישראל ואת שלוש מערכות הבחירות לכנסת שנערכו בזו אחר זו. באותה שנה החלה להגיש, בשיתוף עם נילי אושרוב, את הפודקאסט הפוליטי "הראשונות לזהות" ברשת הפוד-קאסטים "גיקונומי". בספטמבר 2020 עברה מסיקור התחום הפוליטי לסיקור התחום הביטחוני, ומאז היא שימשה ככתבת מדינית-ביטחונית. בדצמבר אותה השנה הודיעה על החלטתה לעזוב את עבודתה ב"גלובס", ולעבור לשמש ככתבת פוליטית-מדינית באתר החדשות "זמן ישראל". בנוסף היא משדרת בערוץ דמוקרטTV. במאי 2022 החלה להנחות מפגשי "שבתרבות" ברמת השרון. בנובמבר 2022 החליפה את דפנה ליאל בהגשת הפודקאסט "עושים פוליטיקה" מבית רשת עושים היסטוריה, והוחלפה על ידי העיתונאי שלמה רז ביולי 2024. שניידר מתגוררת ברמת השרון, נשואה לאייל (בנה של אנה שניידר) ואם לשלושה. מדיה וקבצים בנושא טל שניידר בוויקישיתוף אתר האינטרנט הרשמי של טל שניידר טל שניידר, ברשת החברתית פייסבוק טל שניידר, ברשת החברתית אקס (טוויטר) אחר כל הטורים 'זמן די-סי' של טל שניידר באתר nrg מעריב רוני לינדר-גנץ, רותם שטרקמן, "בליכוד ובש"ס מנותקים מהרשתות החברתיות - לפיד לימד אותן לקח", באתר TheMarker‏, 15 במרץ 2013 ספי קרופסקי, הבלוגרית שפיצחה את קדימה, באתר הארץ, 22 במרץ 2012 מאור הוימן, ‏הבלוגריות הבולטות בישראל, באתר onlife,‏ 10 במרץ 2014 טל שניידר, כך פיטר אותי אחד מעורכי הדין החזקים בחופשת הלידה - בניגוד לחוק, באתר הארץ, 13 במרץ 2014 כשליברמן התעצבן, באתר העין השביעית, 9 באוגוסט 2015 חמש שנים לפלוג של טל שניידר - "המוסף" עם עודד שחר, הערוץ הראשון (ביוטוב) כל הטורים בגלובס כל הטורים ב"זמן ישראל" טל שניידר, כך פיטר אותי אחד מעורכי הדין החזקים בחופשת הלידה - בניגוד לחוק, באתר הארץ, 13 במרץ 2014 טל שניידר, הפלוג: "עם כל הכבוד לדיגיטל, אין תחליף לשטח", באתר אנשים ומחשבים קבוצת הווטסאפ החלוצות מראיינת את יואב קיש שירות הידען, ‏טל שניידר ואבי בליזובסקי – זוכי פרס למצוינות בעיתונות הדיגיטלית מטעם אגודת העיתונאים ו-Google, באתר "הידען", 4 בנובמבר 2012 דוד אברהם‏, טל שניידר ואתר הארץ כבר לא, באתר וואלה, 11 בספטמבר 2013 העיתונאית טל שניידר עוזבת את גלובס, באתר ערוץ 7, 2 בדצמבר 2020 "שבתרבות" חוזרת לרמת השרון, באתר "שרון אונליין", 19 במאי 2022